HNK "Hajduk" - Wikipedia

# HNK "Hajduk"

### Sa Wikipedije, slobodne enciklopedije

Hajduk
Puno ime kluba | Hrvatski nogometni klub Hajduk
Nadimak | Bili, Majstori s' mora
Osnovan | 13. februar 1911
Stadion | Poljud, Split
Kapacitet | 35 000
Predsjednik | Branko Grgić
Trener | Zoran Vulić
Adresa | Stadion Poljud 21 000 Split
Liga | Prva Hrvatska nogometna liga
Plasman 05/06 | 1. HNL, 5. mjesto (40 bodova)

Domaći dres

Gostujući dres

HNK "Hajduk" Split je najveće sportsko društvo u Dalmaciji i pored NK Dinama iz Zagreba najveće u Hrvatskoj.

Puno ime je Hrvatski nogometni klub "Hajduk" Split.

## [izmijeni] Historija

Osnovan je 13. februara 1911. Osnovali su ga splitski studenti koji su studirali u Pragu. Taj dan se uzima kao dan osnutka, jer tog dana je austrougarsko namjesništvo u Zadru odobrilo rad klubu.

Ime je dobio po hajducima, odmetnutim pobunjenicima romantiziranih u narodnom pjesništvu. Sam naziv je bio provokativan vlastima Austro-Ugarske monarhije, ali su domišljati osnivači "zasladili" zahtjev organima vlasti podatkom da :"...vojaci koji igraju nogomet mogu puno više pretrčati pod punom ratnom spremom".

Oko kluba su se okupljali pro-hrvatski, "puntarski" građani, pristaše sjedinjenja austro-ugarske carske pokrajine Dalmacije sa ostatkom Hrvatske. Odatle i pridjev u nazivu "Hrvatski" i hrvatski grb kao dijel Hajdukovog grba. Čin osnutka hrvatskog kluba u Splitu nije ostavio ravnodušnim malobrojne lokalne talijanaše, koji su hitno formirali svoj nogometni klub "Calcio Spalato". Prvu povijesnu utakmicu HNK Hajduk je odigrao upravo protiv "Calcia", pobijedivši ih sa 9:0.

Za vrijeme šestojanuarske diktature u Kraljevini Jugoslaviji, pridjev Hrvatski je bio prisilno zamijenjen pridjevom Jugoslavenski. Kroz talijansku okupaciju Splita, 1941.-1943., HNK Hajduk je odbio nastupati u tuđinskom prvenstvu. Dolaskom grada Splita pod vlast NDH, stvari se nisu izmijenile. Iako su pokrenuli inicijativu za uključenje HNK Hajduka u nogometno prvenstvo NDH, kompromitiranost vlasti NDH sa prijašnjom trgovinom hrvatskim teritorijem ( posebno Splitom i dalmatinskom obalom ), rezultirala je odbijanjem Hajdukovih ljudi za sudjelovati u prvenstvu NDH.

HNK Hajduk je obnovio rad na Visu 1944., i djelujući pod nazivom Hajduk NOVJ je igrao sa savezničkim momčadima ( momčadima klubova iz zemalja pod kontrolom Saveznika i savezničkim vojnim/mornaričkim momčadima ) diljem slobodnih Evrope i Mediterana.

Za doba FNRJ/SFRJ, iz naziva je bio izbačen pridjev "Hrvatski".

Trofeji:

- Prvenstvo Hrvatske (1992, 1994, 1995, 2001, 2004, 2005)
- Hrvatski kup (1993, 1995, 2000, 2003)
- Navijačka skupina: Torcida

## [izmijeni] Sezona 2005/06

- Trener : Zoran Vulić
- Predsjednik: Branko Grgić
- Direktor: Fredi Fiorentini
- Sportski direktor: Petar Nadoveza/Tomislav Erceg

Igrači:

Golmani:

- Vladimir Balić
- Matko Perdijić

Braniči:

- Luka Vučko
- Vlatko Ðolonga
- Tonči Žilić
- Jurica Buljat
- Darko Miladin

Vezni igrači:

- Niko Kranjčar
- Dario Damjanović
- Filip Marčić
- Igor Musa
- Krešimir Makarin
- Josip Balatinac
- Mate Selak

Napadači:

- Dragan Blatnjak
- Nikola Kalinić
- Tomislav Bušić
- Pablo Munhoz
- Nikica Jelavić

## [izmijeni] Grb

Hrvatski nogometni klub "Hajduk" Split

Hajdukov grb je hrvatska šahovnica u krugu, obrubljena plavom vrpcom, na čijoj lijevoj strani stoji brojka 19, a na desnoj brojka 11, simbolizirajući godinu osnutka Hajduka, 1911..

Od 2. svjetskog rata, pa do otprilike Hrvatskog proljeća, hrvatska šahovnica u Hajdukovom grbu je bila - izbačena (!), i zamijenjena crvenom zvijezdom petokrakom. Od tada se javlja i druga inačica, sa hrvatskom šahovnicom, ali uz zvijezdu petokraku u gornjem dijelu grba, na spoju vijenaca. Do pred raspad SFRJ, pojavljuju se te dvije inačice Hajdukova grba, ali na igračkim dresovima je još uvijek isključivo stala zvijezda. U zadnjem prvenstvu Jugoslavije, 1990/91., Hajduk je nastupio sa starim grbom, hrvatskom šahovnicom.

## [izmijeni] Sportske uniforme

Boja njegova dresa je bijela majica i plave hlačice. Boja rezervnog dresa je prugasto plavo-crvena majica i plave hlačice.

## [izmijeni] Klupski uspjesi

### [izmijeni] Naslovi prvaka

Prvenstvo Kraljevine SHS/Kraljevine Jugoslavije: 1927. i 1929.

Prvenstvo Banovine Hrvatske: 1941.

Za ovaj naslov je bolje je reći prvenstvo Hrvatskog nogometnog saveza, jer su u tom prvenstvu su te godine sudjelovali i sarajevski i subotički klubovi.

Prvenstvo NR Hrvatske (to prvenstvo je bilo izlučno takmičenje za ulazak za jugoslavensku 1. ligu): 1946.

Prvenstvo FNR Jugoslavije/SFR Jugoslavije: 1950., 1952., 1954/55., 1970/71., 1973/74., 1974/75., 1978/79.

Hajduk je bio dio "velike četvorice" SFRJ-nogometa i jedini klub koji je postao prvak u objema Jugoslavijama, a da nije bio iz glavnog grada jugoslavenske republike/pokrajine. Vrijedi napomenuti da je Hajduk jedini nogometni klub koji je sudjelovao u svim prvoligaškim natjecanjima u Jugoslaviji od 1923. do 1991. Isto tako, Hajduk je jedini klub u objema Jugoslavijama koji je osvojio naslov prvaka bez poraza.

Prvenstvo Republike Hrvatske: 1992., 1993/94., 1994/95., 2000/01., 2003/04. i 2004/05..

Kao i u Jugoslaviji, Hajduk je jedini klub koji je u svim prvenstvima RH igrao u najvišem rangu natjecanja, što zajedno čini neprekinuti niz od 79 sezona redovitog sudjelovanja u elitnom nogometnom razredu što je pravi svjetski raritet.

### [izmijeni] Osvojeni kupovi

Jugokup ( Kup Maršala Tita ): 1967., 1972., 1973., 1974., 1975/76., 1976/77., 1983/84., 1986/87., 1990/91..

Hrvatski kup: 1992/93., 1994/95., 1999/2000., 2002/03..

Hrvatski superkup: 1992., 1992/93., 1993/94., 1994/95., 2003/04., 2004/05.

### [izmijeni] Najveći uspjesi u europskim kupovima

Kup prvaka/Liga prvaka: četvrtfinale 1979/80., ispali su od HSV-a ( kasnijeg finalista ), 0:1 u Hamburgu i 3:2 u Splitu.

četvrtfinale 1995. , ispali su od Ajaxa, kasnijeg pobjednika, 0:0 u Splitu i 0:3 u Amsterdamu

Kup kupova: polufinale 1972/73., ispali su od Leeds Uniteda, 0:1 u Leedsu i 0:0 u Splitu.

Kup UEFA: poluzavršnica 1983/84., ispali su od Tottenham Hotspursa, kasnijih pobjednika, 2:1 u Splitu i 0:1 u Londonu.

## [izmijeni] Igralište

HNK Hajduk igra svoje utakmice na gradskom stadionu Poljud od 1979. Od 1911. do 1979. utakmice je igrao na igralištu zvanom "Kod stare Plinare", gdje danas igra RK Nada. Teren se izvorno zvao "Kra'jeva njiva". Otkako je preselio na Poljud, staro igralište se u govoru u Splitu naziva "Stari Plac" ili "Staro Hajdukovo".

## [izmijeni] Navijačka baza i skupine

Hajdukova organizirana navijačka skupina se zove Torcida, koja je uzela ime po svojim južnoameričkim uzorima.

HNK Hajduk ima veliku navijačku bazu širom Hrvatske, a izrazito snažnu bazu ima na hrvatskom priobalju od Savudrijske vale do Prevlake. Tradicionalno je jak u Dalmaciji i Slavoniji.

Čak i u ostatku bivše SFRJ, HNK Hajduk je imao navijače svugdje, među svim narodnim i vjerskim zajednicama, kao nijedan drugi klub na području bivše SFRJ. Kao zanimljivost, važno je spomenuti izrazito veliku omiljenost HNK "Hajduka" među Albancima u SFRJ, posebno na Kosovu, gdje se sklonost Hajduku može usporediti sa onom u Dalmaciji.

## [izmijeni] Najveći treneri

Luka Kaliterna, Tomislav Ivić

## [izmijeni] Najveći igrači

Frane Matošić, Vlade Kragić, Vladimir Beara, Bernard Vukas, Andrija Anković, Pero Nadoveza, Brane Oblak, Vilson Džoni, Dragan Holcer, Dražen Mužinić, Ivan Buljan, Jurica Jerković, Ivica Šurjak, Luka Peruzović, Ivan Katalinić, Ivan Pudar, Zlatko Vujović, Ivan Gudelj, Blaž Slišković, Aljoša Asanović, Robert Jarni, Alen Bokšić, Ardian Kozniku

## [izmijeni] Zanimljivosti

Prvi pogodak za Hajduka je postignut - koljenom.

Splićani su morali biti žestoki Hajdukovci. Staro "Hajdukovo" igralište se nalazi preko puta splitskog - rodilišta, koje ima prekrasni pogled prema jugu na "Stari Plac". Prvi objekt kojeg su mali Splićani vidili je bio Hajdukov stadion!

## [izmijeni] Vanjske linkovi

- HNK Hajduk - Split -- Službena stranica (Hrvatski)
- Stranica navijačke skupine Torcida (Hrvatski)
- HNK Hajduk Neslužbena stranica (Hrvatski)
- Videoblog - Navijaci Hajduka (Engleski)

Preuzeto sa: "http://bs.wikipedia.org../../../h/n/k/HNK__Hajduk__2670.html"

Kategorije: HNK Hajduk Split | Mediteran

##### Views

- Članak
- Razgovor
- Trenutna verzija

##### Pretraga

##### Drugi jezici

- Deutsch
- Ελληνικά
- English
- Suomi
- Français
- עברית
- Hrvatski
- Italiano
- 日本語
- Nederlands
- Polski
- Srpskohrvatski / Српскохрватски
- Svenska